### NN 118/2025 (5.9.2025.), Pravilnik o izmjenama i dopunama Pravilnika o obrascu iskaznice, obliku značke, opremi i službenoj odjeći inspektora cestovnog prometa i inspektora cesta

MINISTARSTVO MORA, PROMETA I INFRASTRUKTURE

1692

Na temelju članka 11. stavka 3. Zakona o inspekciji cestovnog prometa i cesta (»Narodne novine« broj 22/14, 98/19 i 114/22) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O OBRASCU ISKAZNICE, OBLIKU ZNAČKE, OPREMI I SLUŽBENOJ ODJEĆI INSPEKTORA CESTOVNOG PROMETA I INSPEKTORA CESTA

Članak 1.

U Pravilniku o obrascu iskaznice, obliku značke, opremi i službenoj odjeći inspektora cestovnog prometa i inspektora cesta (»Narodne novine« broj 128/09) u članku 16. iza stavka 2. dodaje se stavak 3. koji glasi: »Pod službenom odjećom iz stavka 2. ovog članka podrazumijeva se zimska, ljetna i zaštitna odjeća s pripadajućim oznakama propisanima ovim Pravilnikom.«

Dosadašnji stavak 3. postaje stavak 4.

Članak 2.

U članku 17. stavku 1. točki 1. riječi: »svjetlima i znakovima« zamjenjuju se riječima: »svjetlosnom i zvučnom signalizacijom, te posebnom tehničkom opremom i uređajima«.

U stavku 1. točki 2. iza riječi: »nadzor« dodaju se riječi: »iz nadležnosti inspekcije cestovnog prometa«.

U stavku 1. točka 10. mijenja se i glasi:

»10. mjerna letva,«.

U stavku 1. točki 14. riječi: »za spise« brišu se.

U stavku 1. iza točke 14. dodaju se točke 15., 16., 17., 18., 19., 20. i 21. koje glase:

»15. torbu za prijenosno računalo i opremu,

16. etui za značku,

17. skener,

18. uređaj za kontrolu tehničke ispravnosti vozila,

19. mjerni uređaj i opremu za nadzor vozila kojima se obavlja prijevoz opasnih tvari,

20. baterijsku svjetiljku u sigurnosnoj izvedbi,

21. zaštitnu kacigu.«

Članak 3.

U članku 18. stavku 1. točki 1. iza riječi: »cesta« dodaju se riječi: »opremljeno svjetlosnom i zvučnom signalizacijom, te posebnom tehničkom opremom i uređajima,«.

U stavku 1. točki 8. riječi: »duljine 20 m i metar duljine 2 m« brišu se.

U stavku 1. točka 9. mijenja se i glasi:

»9. mjerna letva,«.

U stavku 1. točki 11. riječi: »za spise« brišu se.

U stavku 1. iza točke 13. dodaju se točke 14., 15., 16., 17., 18. i 19. koje glase:

»14. bespilotnu letjelicu,

15. torbu za prijenosno računalo i opremu,

16. etui za značku,

17. uređaj za mjerenje nagiba kolnika,

18. uređaj za mjerenje hrapavosti kolnika,

19. zaštitnu kacigu.«

U stavku 2. riječi: »točke 12. i 13.« zamjenjuju se riječima: »točke 12., 13., 14., 17. i 18.«

Članak 4.

Članak 22. mijenja se i glasi:

»U svrhu obavljanja poslova iz nadležnosti inspektora cestovnog prometa Ministarstvo osigurava inspektoru cestovnog prometa sljedeću službenu odjeću:

1. zimska jakna,

2. zimska podjakna,

3. vesta dugih rukava – muška/ženska,

4. radna muška košulja dugih rukava,

5. radna ženska košulja dugih rukava,

6. zimske muške hlače,

7. zimske ženske hlače,

8. polo majica dugih rukava,

9. zimske muške uredske cipele,

10. zimske ženske uredske cipele,

11. remen za hlače – muški/ženski,

12. zimska kapa sa šiltom,

13. zimske radne hlače – muške/ženske,

14. zimske radne cipele – muške/ženske,

15. vunena zimska kapa,

16. rukavice – muške/ženske,

17. kišni ogrtač,

18. kratka ljetna jakna do struka,

19. radna muška košulja kratkih rukava,

20. radna ženska košulja kratkih rukava,

21. ljetne muške hlače,

22. ljetne ženske hlače,

23. polo majica kratkih rukava,

24. majica kratkih rukava,

25. ljetna kapa sa šiltom,

26. terenski prsluk,

27. fluorescentni – reflektirajući prsluk s natpisom bijele boje »INSPEKCIJA CESTOVNOG PROMETA«,

28. muški sako,

29. ženski sako,

30. kravata,

31. marama

32. remen s kopčom.

Za potrebe obavljanja poslova nadzora prijevoza opasnih tvari Ministarstvo osigurava inspektoru cestovnog prometa sljedeću posebnu zaštitnu odjeću sukladno posebnim propisima:

1. antistatičko odijelo,

2. antistatičke cipele,

3. sigurnosni prsluk,

4. par zaštitinih rukavica,

5. zaštitne naočale,

6. zaštitnu masku.

Ministarstvo može osigurati i drugu službenu odjeću za koju se utvrdi da je, sukladno posebnim propisima, nužna za obavljanje poslova inspektora cestovnog prometa.

Popis dijelova službene odjeće propisanih ovim Pravilnikom, zajedno s pripadajućom količinom po službeniku nalazi se u Prilogu 2. ovoga Pravilnika i čini njegov sastavni dio.«

Članak 5.

Članak 23. mijenja se i glasi:

»U svrhu obavljanja poslova iz nadležnosti inspektora cesta Ministarstvo osigurava inspektoru cesta sljedeću službenu odjeću:

1. zimska jakna,

2. zimska podjakna,

3. vesta dugih rukava – muška/ženska,

4. radna muška košulja dugih rukava,

5. radna ženska košulja dugih rukava,

6. zimske muške hlače,

7. zimske ženske hlače,

8. polo majica dugih rukava,

9. zimske muške uredske cipele,

10. zimske ženske uredske cipele,

11. remen za hlače – muški/ženski,

12. zimska kapa sa šiltom,

13. zimske radne hlače, muške/ženske,

14. zimske radne cipele – muške/ženske,

15. vunena zimska kapa,

16. rukavice – muške/ženske,

17. kišni ogrtač,

18. kratka ljetna jakna do struka,

19. radna muška košulja kratkih rukava,

20. radna ženska košulja kratkih rukava,

21. ljetne muške hlače,

22. ljetne ženske hlače,

23. polo majica kratkih rukava,

24. majica kratkih rukava,

25. ljetna kapa sa šiltom,

26. terenski prsluk,

27. fluorescentni – reflektirajući prsluk s natpisom bijele boje »INSPEKCIJA CESTA«,

28. muški sako,

29. ženski sako,

30. kravata,

31. marama

32. remen s kopčom.

Ministarstvo može osigurati i drugu službenu odjeću za koju se utvrdi da je, sukladno posebnim propisima, nužna za obavljanje poslova inspektora cesta.

Popis dijelova službene odjeće propisanih ovim Pravilnikom, zajedno s pripadajućom količinom po službeniku nalazi se u Prilogu 2. ovoga Pravilnika i čini njegov sastavni dio.«

Članak 6.

Iza članka 23. dodaje se članak 23.a koji glasi:

»Članak 23.a

Detaljan opis izgleda, sirovinskog sastava, boja i kroja tkanina pojedinih dijelova službene odjeće iz ovoga Pravilnika, utvrdit će se internim aktom ovoga ministarstva – Katalogom službenih odora.

Katalog službene odjeće objavljuje se na internetskim stranicama ministarstva nadležnog za promet (dalje u tekstu: ministarstvo).«

Članak 7.

U članku 24. stavku 2. točka 1. mijenja se i glasi:

»1. pojedini dio odore koji je službenik zadužio i broj pod kojim se odjeća vodi u očevidniku (upisni broj).«

U stavku 2. točki 2. iza riječi: »odjeće« dodaju se riječi: »i količina«.

Članak 8.

Iza članka 25. dodaje se poglavlje V. i članci 25.a i 25.b koji glase:

»V. OZNAKE NA SLUŽBENOJ ODJEĆI

Članak 25.a

Oznakom se, u smislu ovoga Pravilnika, smatra osnovna oznaka, oznaka zastave RH, oznake prezimena službenika, oznake radnih mjesta i natpisi.

Pod osnovnom oznakom se podrazumijeva stilizirani službeni znak s natpisom »INSPEKCIJA CESTOVNOG PROMETA«, odnosno »INSPEKCIJA CESTA«.

Osnovna oznaka sastavni je dio dijelova službene odjeće i nalazi se na lijevom rukavu zimske jakne, zimske podjakne, kratke ljetne jakne, veste dugih rukava, polo majice dugih i kratkih rukava, te majice kratkih rukava

Oznaka zastave RH sastavni je dio dijelova službene odjeće i nalazi se na desnom rukavu zimske jakne, zimske podjakne, kratke ljetne jakne, veste dugih rukava, polo majice dugih i kratkih rukava, te majice kratkih rukava.

Oznaka prezimena i radnog mjesta službenika se nalazi na prsištu zimske podjakne, kratke ljetne jakne, veste dugih rukava, polo majice dugih i kratkih rukava i to tako da se prezime nalazi na desnoj strani, a oznaka radnog mjesta na lijevoj strani prsišta.

Natpisi se nalaze na leđima zimske jakne i podjakne, ljetne kratke jakne i terenskog prsluka.

Prikaz izgleda oznaka i natpisa se nalazi u Prilogu 1. ovoga Pravilnika i čini njegov sastavni dio.

Članak 25.b

Na prednjoj strani zimske vunene kape te zimske i ljetne kape sa šiltom nalazi se osnovna oznaka.

Prikaz izgleda oznaka iz stavka 1. ovoga članka nalazi se u Prilogu 1. ovoga Pravilnika i čini njegov sastavni dio.

Članak 9.

U naslovu poglavlja iznad članka 26., redni broj: »V.« zamjenjuje se rednim brojem: »VI.«.

Članak 10.

Naslov u Prilogu 1. mijenja se i glasi:

»SLIKOVNI PRIKAZ ISKAZNICA, ZNAČKE I OZNAKA NA SLUŽBENOJ ODJEĆI«.

U Prilogu 1. dodaje se točka c) sa slikovnim prikazima oznaka koja glasi:

»c) Oznake na službenoj odjeći

1. osnovna oznaka

2. oznaka zastave RH

3. oznaka prezimena službenika

4. oznake radnih mjesta: prsište

5. natpisi: leđa«.

Članak 11.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 001-01/25-01/1
 Urbroj: 530-08-3-25-7
 Zagreb, 27. kolovoza 2025.

Ministar
 Oleg Butković, v. r.

PRILOG 1.

c) Oznake na službenoj odjeći

1. Osnovna oznaka

![](/files/_web/sluzbeni-dio/2025/133396/images/5115.jpg)

2. Oznaka zastave RH

![](/files/_web/sluzbeni-dio/2025/133396/images/5110.jpg)

3. Oznaka prezimena službenika

![](/files/_web/sluzbeni-dio/2025/133396/images/5104.jpg)

4. Oznake radnih mjesta: prsište

![](/files/_web/sluzbeni-dio/2025/133396/images/5098.jpg)

5. Natpisi: leđa

![](/files/_web/sluzbeni-dio/2025/133396/images/5090.jpg)

PRILOG 2.

POPIS DIJELOVA SLUŽBENE ODJEĆE S VREMENOM TRAJANJA

|  |  |  |
| --- | --- | --- |
| Naziv | Količina | Period |
| zimska jakna | 1 komad | 4 godine |
| zimska podjakna | 1 komad | 4 godine |
| vesta dugih rukava – muška/ženska | 2 komada | 2 godine |
| radna muška košulja dugih rukava | 5 komada | 2 godine |
| radna ženska košulja dugih rukava | 5 komada | 2 godine |
| zimske muške hlače – duga nogavica | 2 komada | 2 godine |
| zimske ženske hlače – duga nogavica | 2 komada | 2 godine |
| polo majica dugih rukava | 5 komada | 1 godina |
| zimske muške uredske cipele | 1 par | 2 godine |
| zimske ženske uredske cipele | 1 par | 2 godine |
| remen za hlače – muški/ženski | 1 komad | 2 godine |
| zimska kapa sa šiltom | 1 komad | 2 godine |
| zimske radne hlače – duga nogavica, muške/ženske | 2 komada | 2 godine |
| zimske radne cipele – muške/ženske | 2 komada | 2 godine |
| vunena zimska kapa | 1 komad | 2 godine |
| rukavice, muške/ženske | 1 par | 2 godine |
| kratka ljetna jakna do struka | 1 komad | 4 godine |
| radna muška košulja kratkih rukava | 5 komada | 2 godine |
| radna ženska košulja kratkih rukava | 5 komada | 2 godine |
| ljetne muške hlače – duga nogavica | 2 komada | 2 godine |
| ljetne ženske hlače – duga nogavica | 2 komada | 2 godine |
| polo majica kratkih rukava | 5 komada | 1 godina |
| majica kratkih rukava | 5 komada | 1 godina |
| ljetna kapa sa šiltom | 1 komad | 2 godine |
| terenski prsluk | 1 komad | 2 godine |
| muški sako – jednoredno kopčanje | 1 komad | 2 godine |
| ženski sako – jednoredno kopčanje | 1 komad | 2 godine |
| kravata | 2 komada | 2 godine |
| marama | 2 komada | 2 godine |
| remen s kopčom | 1 komad | 2 godine |